
Ehitusloa andmine (Malmi tn 8) 
1. ASJAOLUD JA MENETLUSE KÄIK
01.03.2017.a Narva Linnavalitsuse korralduse vastuvõtmiseks laekus ehitusloa taotlus (dok. reg nr. 2198/1-16) Malmi tn 8 keksraamatukogu hoones (ehr kood 118007036) ruumide ümberehitamiseks Ameerika teabepunktiks. 16.03.2017.a ehitusprojekt on kooskõlastatud Ida Päästekeskusega ning 31.03.2017.a Arhitektuuri- ja linnaplaneerimise osakonna poolt (Ehitisregistri keskkonnas, menetlus nr 92296). 
Esitatud dokumentides ehitusseadustiku §44 toodud ehitusloa andmisest keeldumise põhjused puuduvad. Seega, ehitusloa andmiseks takistusi ei ole.

2.    ÕIGUSLIKUD ALUSED

2.1.  Ehitusseadustiku § 39 lõike 1 kohaselt ehitusloa annab kohaliku omavalitsuse üksus.

2.2. Narva linna ehitusmääruse §24  lõigete 4, 5 kohaselt koostab ehitusjärelevalveosakond haldusakti eelnõu ehitusloa väljastamise või sellest keeldumise kohta ning esitab selle Linnavalitsusele kinnitamiseks.
3. OTSUS
Anda ehitusluba Malmi tn 8 keksraamatukogu hoones (ehr kood 118007036) ruumide ümberehitamiseks Ameerika teabepunktiks vastavalt ehitusprojektile (töö nr 28022017/TP, projekteerija OÜ Zoroaster).
4. RAKENDUSSÄTTED
4.1. Korraldus jõustub teatavakstegemisest.

4.2. Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.  

